בשנת 1979 קנת ניגן בהקלטות הסרט "שלאגר" בהשתתפותם של הגשש החיוור ועפרה חזה.
בין השנים 1979 ל-1986 התגורר בלוס אנג'לס ועבד כגיטריסט מקצועי.
עם חזרתו ארצה השתתף כגיטריסט וזמר בהופעות של יהורם גאון, דני סנדרסון בתוכנית "חכם על קטנים", יהונתן גפן בתוכנית "טוב נבוט בעד ארצנו".
עבד בתור גיטריסט, מלחין וכמנהל מוזיקלי. ליוה כגיטריסט עשרות זמרים ידועים. בהם הגשש החיוור, דני סנדרסון, אביב גפן ורבים אחרים.
הלחין פתיחים ואותות תחנה לערוצי טלוויזיה כגון מוזיקה לתוכניותיהם של רפי רשף ומודי בראון וכמו כן הלחין את אות הפתיחה של קומדיית המצבים התנ"כית "חצי המנשה". כמו כן, הלחין ג'ינגלים לסרטים ולפרסומות.
ביצע את שירי הפתיחה של סדרות הטלוויזיה "עכבר העיר ועכבר הכפר" (עם אור אזולאי), מאיה ומיגל, אונץ' פונץ', "דובוני אכפת לי" (עם רותי הולצמן) ו"רוץ דייגו רוץ".
בשנת 1995 יצא תקליטו הראשון, "תמונות משביל החלב" בחברת נענע דיסק/הד ארצי. גיורא הלחין את כל הקטעים בתקליט, שמכיל שירים וקטעים כליים, ואף תרם ממילותיו לכמה מהשירים. התקליט הופק בשיתוף עם המוזיקאי עידן סוכובולסקי. דיסק נוסף שהלחין משיריו: תקליט הילדים "זנב לא שוכח" עם התמלילנים מאיר גולדברג ודן תורן ובשיתוף הזמרים אסף אמדורסקי, דנה ברגר, מיקי שביב, גני תמיר, אבי בללי, אופירה יוספי, חיים צינוביץ' וגיורא בעצמו. התקליט הופק בשיתוף המוזיקאי ניר אוורבוך.
מלמד מוזיקה: פופ, רוק ובלוז ברמות מתקדמות. בין תלמידיו אפשר למצוא מוזיקאים מקצועיים רבים כגון אביב גפן, ברק גביזון, אמיתי אשר (מלהקת מטרופולין, אחיה של הזמרת מאירה אשר), טוני ריי, השדרן דני סידס ואחרים.
קריירה בדיבוב.
קנת עוסק למעלה מ-30 שנה בדיבוב של סרטים מצוירים ועד היום דיבב (ואף שר וניהל מוזיקלית) כ-300 סדרות וסרטים, בהם סרטים באורך מלא של דיסני (עליסה בארץ הפלאות, על כלבים וגנבים) האחים וורנר (ענק הברזל) דרימוורקס (שרק, הדרך לאל-דוראדו) וסדרות ילדים מכל התקופות, הסוגים והערוצים. כמו כן מקריין ושר בעברית ובאנגלית, שפת אמו.
במשך שנים היה גיורא המפעיל היחידי בישראל של מערכת לכידת תנועה, בה המחשב מקליט ומדמה על מסך את התנועות המוחשיות של שחקן הלובש חליפת חיישנים. דוגמאות לכך בתוכנית כדור פורח 1996 בערוץ הילדים בה גילם את דמותו של פהפה החייזר ובתוכניתו של אברי גלעד "יהיה טוב" בה הפעיל את דמותה של שוני (בקולה של שרון קנטור).
קנת החל לדבב בשנת 1985 בארצות הברית ולאורך השנים השתתף בסדרות המצוירות "סיפורי ספר הג'ונגל", "באטמן", "פופקורניה", "סימבה מלך הג'ונגל", "טאז-מאניה", "דיג'ימון" (ורמון, אוגרמון בחצי מהעונה הראשונה, אטמון), "קסאי לוק ומרנה" (רוחות הנומות), "דרגון בול Z" (סל, קאמי, גרגורי וקאי הזקן, וג'אנמבה ב), "ליגת הצדק", "פאוור ריינג'רס", "האופנוברים ממאדים" (קארבנקל), "כנפי הרעם" (וירג'יל), "בובספוג מכנסמרובע", "איירון מן" (בשני פרקים בלבד), "צבי הנינג'ה (ב"דור הבא" ובסדרה מ-2003), ועוד. קנת דיבב גם בסרטים "ענק הברזל", "הדרך לאל-דוראדו" (טוליו), "מרטין על הבוקר", "מעבר ליער", עידן הקרח 2, "חברים על הכוונת", "חוות הקסמים" ועוד.
קנת גם דיבב והפעיל את הוגו בפינת סיפורים בערוץ הילדים, ובקו הטלפוני של חברת החשמל. (יתר הקריינות ב"הוגו" נעשתה על ידי דורי בן זאב). כמו כן דיבב את מרפי ואת אנדרה בגרסה העברית של .
בשנת 2008 עזב את הארץ ועסק בקריינות באנגלית, ב-9 בדצמבר 2008 חזר לארץ ודיבב בסדרה "רוץ דייגו רוץ" (ספין אוף של מגלים עם דורה) ובשנת 2009 חזר לדבב את עוגיפלצת וציפורת ברחוב סומסום (העונה הרביעית).
בשנת 2013 השתתף בדיבוב הסרט "הממלכה הסודית" בתפקיד נים גאלו.
בשנת 2016 השתתף בדיבוב הסדרה דרגון בול סופר בתפקיד קאיושין הזקן.
חיים אישיים.
קנת נשוי בשנית ואב לשלושה, אחד מהם הוא השחקן והמדבב אדם קנת.
היפר-קישור
יורם יוספסברג
יורם יוספסברג (נולד ב-2 במאי 1963) הוא שחקן, קריין ומדבב ישראלי.
תיאטרון וטלוויזיה.
יוספסברג הוא בוגר מחזור שנת 1991 של בית הספר למשחק "בית צבי". יוספסברג השתתף בהצגות, בהן: "סולו", "בחורים טובים", "יהוא", "טוני היפה", "רומיאו ויוליה", "החתונה", "יש מלחמה בחוץ", "צוואתו של כלב", "קילר ג'ו", "אנה גלקתיה", "אנטיגונה", "הבתולה מלודמיר", "מידה כנגד מידה", "נוף ילדות", "האישה מן הים", "קולות אחרים", "הטענה של דון קיחוטה", "שש דמויות מחפשות מחבר", "יוליסס על בקבוקים", "אפקט הפרפר". כן השתתף יוספסברג בסדרות "הפיג'מות, "שמש", "הנפילים", "מנדלבאום בלש פרטי", "שכונה" ועוד.
דיבוב.
יוספסברג הוא מוותיקי המדבבים בישראל, ומהפעילים ביותר בו. דיבב במהלך הקריירה שלו דמויות בסדרות וסרטים רבים, ביניהם את מר ביג מכוח וידאו, מנהיג השקרניקים מגהטרון/גלבטרון מרובוטריקים ("", "ארמדה", "סייברטרון", סרט הקולנוע של שנות ה-80 ו"אנימייטד"), דייגו נמר שן-החרב מסרטי עידן הקרח, דמויות שונות בסדרה "נאנוק", דוקטור רובוטניק בסדרה "סוניק הקיפוד" את צ'אק והאלון האפל ב"סוניק X", לורד גלוזל ב, מגנה-קט בסדרה אלרגי למפלצות, רובי רקב בסדרה נווה עצלנות, בירוס בדרגון בול סופר, וכן: דני שובבני, חוש-חש הבלש, דיג'ימון, טוקיו מיו מיו, פוקימון, בובספוג מכנסמרובע, גיבורי התנ"ך הגדולים, משאלתה של אנאבל, מגי והמפלץ, פלורי והדרקונים, סימסאלה גרים, כלבי המחץ, פיניאס ופרב, ג'ימי קול, מגלים עם דורה, אובי, הפינגווינים ממדגסקר, חברים בחווה, "הדרקון הראשון שלי", "טינקרבל והאוצר האבוד", "הרפתקאות מקס", "מרטין על הבוקר", משחק המחשב "", "ממלכת אוקיאנה", "זמביזיה",לו! "אמיצה", "וואן פיס", ״זוטרופוליס״ אבירי הטנקאיי, "אסטריקס ושיקוי הקסמים", "מולאן", "", "גופי בכיצד להישאר בבית" ועוד.
חבריו אמנון וולף, שמחה ברבירו, וגלעד קלטר התאחדו איתו למדבבים ראשיים באולפני אלרום.
חיים פרטיים.
יוספסברג נישא לגל קנטי ב-12 ביוני 2003 ולהם שני ילדים.
היפר-טקסט
היפר טקסט
משא
משא או מִטען הם חפצים המועברים ממקום אחד למשנהו על ידי אמצעי שינוע. המונח יכול להתייחס לכל עצם שהוא ולכל כמות שהיא, אך אין זה מקובל להתייחס לבני אדם כמטען - בשינוע, אנשים יכונו "נוסעים".
ראיין באבל
ראיין גונו באבל (בהולנדית: Ryan Guno Babel; נולד ב-19 בדצמבר 1986 באמסטרדם, הולנד) הוא כדורגלן הולנדי המשחק בעמדת החלוץ בגלאטסראיי ובנבחרת הולנד.
ביוגרפיה.
באבל נולד וגדל באמסטרדם. בצעירותו שיחק בקבוצות הנוער של אייאקס. בשנת 2004 ערך את הופעת הבכורה במדי הקבוצה הבוגרת במשחק מול דן האג במסגרת המחזור ה-23 של הליגה ההולנדית. באבל שיחק באייאקס במשך שלוש עונות, בהן השתתף ב-97 משחקים והבקיע 19 שערים. במשך תקופתו באייאקס זכה פעמיים בגביע ההולנדי, ופעמיים בסופר קאפ ההולנדי.
בשנת 2007 השתתף באבל בניצחון הנבחרת הצעירה של הולנד באליפות אירופה עד גיל 21, במשחק נגד נבחרת סרביה. באותו משחק הפגין באבל יכולת גבוהה, כבש שער ובישל אחד נוסף. לאחר המשחק באבל נהפך למבוקש בקרב מועדונים רבים באירופה.
לאחר מספר שבועות חתם באבל בליברפול, ששילמה לאייאקס כ-14 מיליון לירות שטרלינג בעדו. באבל היה חלק במסע הרכישה של המועדון, שכלל, בין השאר גם את יוסי בניון הישראלי, פרננדו טורס הספרדי, אנדריי וורונין האוקראיני וחאבייר מסצ'ראנו הארגנטינאי. במדי המועדון באבל השתתף ב-49 משחקים בהם כבש 10 שערים. באבל השתתף, במשחק ההיסטורי של המועדון בליגת האלופות, בו ניצחה ליברפול 0:8 את בשיקטאש הטורקית בליגת האלופות, ב-6 בנובמבר 2007. ניצחון זה הוא הגדול ביותר של ליברפול ושל כל קבוצה בהיסטוריה של ליגת האלופות.
ב-25 בינואר 2011 נרכש באבל מליברפול תמורת 6 מיליון ליש"ט ועבר לשחק בהופנהיים מהבונדסליגה הגרמנית.
ביולי 2013 עבר השחקן לקסימפשה מליגת העל הטורקית בכדורגל. ב-2 ביולי 2015 חתם באל-עין מליגת העל של איחוד האמירויות הערביות. ב-15 בספטמבר 2016 חתם בדפורטיבו לה קורוניה הספרדית. ב-2 בינואר 2017 חתם בבשיקטש הטורקית.
ב-15 בינואר 2019 חתם באבל בפולהאם מהפרמייר ליג. ב-28 ביוני 2019 חתם באבל בגלאטסראיי הטורקית. ב-11 בינואר 2020 חזר באבל לקבוצת נעוריו אייאקס והושאל עד לסוף העונה.
בנבחרת הולנד, שעל סגלה נמנה באליפות אירופה עד גיל 21 וביורו 2008, הבקיע 8 שערים ב-54 הופעות נכון לנובמבר 2018.
מגן-דוד
יוחנן בן זבדי
יוחנן בן זבדי, הידוע גם כיוחנן השליח, כיוחנן הקדוש או יוחנן כותב הבשורה (במבחר שפות לועזיות: בלטינית: (סנקטוּס) יוֹאַנֶס; באנגלית: (סֶנְט) ג'וֹן; בצרפתית: (סַן) זָ'אן, בספרדית: (סַן) חוּאָן; וכן: ביוונית: Εὐαγγελιστής Ἰωάννης), היה אחד משנים-עשר השליחים של ישו, ועל פי המסורת הנוצרית האהוב שבהם. במסורת הנוצרית מיוחסים לו מספר כתבים בברית החדשה, והם הבשורה על-פי יוחנן, , וספר ההתגלות, אם כי חוקרים מודרניים מפקפקים בכך שהוא אכן חיבר כתבים אלה. יוחנן היה השליח היחיד שמת מוות טבעי, בסביבות שנת 100, באפסוס שבאסיה הקטנה. הוא נקבר בקתדרלת יוחנן הקדוש בעיר, ששרידיה קיימים עד ימינו.
תולדות חייו.
יוחנן היה בנם של זבדי ושלומית, אחותה של מרים אם ישו, ואחיו של השליח יעקב בן זבדי. הוא ואחיו התפרנסו מדיג באגם הכנרת.
בברית החדשה מתוארים יוחנן ויעקב, שנקראו "בני רעם", כשניים מתלמידיו הראשונים של ישו. מוזכר כי יעקב ויוחנן שהו עם אביהם בסירה ותיקנו את רשתות הדיג, כשישו קרא להם להפוך לתלמידיו.
יוחנן ויעקב, יחד עם שמעון כיפא (פטרוס), היו השליחים היחידים אשר חזו בהשתנות של ישו.